לאהוב אותך כל יום

"לאהוב אותך כל יום" הוא שיר מאת הזמר הישראלי עדן חסון וצמד היוצרים דולי ופן. השיר יצא לאור ב-18 במאי 2023.

רקע והרכב 
השיר נכתב לכבוד הצעת הנישואין של דולב פן לבת זוגו, אופיר, ועדן חסון אף ביצע את השיר בחתונתם.

השיר מתואר כשיר אהבה ובלדה.

העיבוד וההפקה המוזיקלית של השיר נעשו על ידי דולי ופן יחד עם יעקב למאי. מוזיקאים נוספים שמעורבים בביצוע השיר הם אור חיים כהן, מור אוזן, עידן שניאור ואבי יפרח.

ביקורות 
בביקורת על השיר, דודי פטימר ציין לטובה את הבתים והפזמון הקליטים, המלודיים והעטופים, הליריקה הרומנטית, האיכותית והלא קיטשית והביצוע שמלא ברגש ובכוונה אמיתית. הביקורת מסתיימת בקביעה שלשיר יש את כל הפרמטרים הנכונים ליצירת שיר טוב שראוי להפוך ללהיט.

הצלחה מסחרית 
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השני המושמע ביותר בחודשים אלו בישראל, לאחר "תיק קטן".

מיקומי שיא

הערות שוליים 

שירי 2023
סינגלים מ-2023
שירי דולי ופן
שירי עדן חסון
שירים בעברית
בלדות
שירי אהבה בעברית
סינגלים שהגיעו למקום הראשון בהיטליסט
סינגלים שהגיעו למקום הראשון בעשירייה